Ніколі не чуў, да прыкладу, пра літаратурнае караоке. А такой формай працы ўпэўнена карыстаюцца бібліятэкары Мастоўскага раёна. Прынамсі, пра гэта напісала бібліятэкар Пескаўскай сельскай бібліятэкі Галіна Гайдаш. “Літаратурнае караоке ладзілася для ўдзельнікаў аматарскага аб’яднання “Зносіны”, — распавяла яна, — і называлася “Усё пра каханне, усё пра любоў”. Інтымная лірыка гучала ў музычным суправаджэнні. Была паказана і тэатралізаваная інсцэніроўка паводле “Яўгена Анегіна”, дзе ўдзельнікі “Зносін” праявілі свае акцёрскія здольнасці. Гучалі і вершы Якуба Коласа, Янкі Купалы”.